திட்டத்திற்காக அறிவிக்கப்பட்ட தினத்திற்காக 10 டன் தரமான வெங்காயத்தை பூனாவில் உள்ள விநியோகிஸ்தரிடம் இருந்து வாங்கினோம். ஒரு நிறுவனமாக, நாங்கள் கவனமாக தேர்வு செய்யப்பட்ட மளிகைப்பொருட்களில் கவனம் செலுத்தி வருவதால், வெங்காயம் கொள்முதலுக்குப்பிறகு வாடிக்கையாளர்களுக்கு நல்ல தரமான வெங்காயமே அனுப்ப படுகிறது என்பதை உறுதி செய்து கொள்ள கணிசமான நேரம் செலவிடப்பட்டது. ஒரு கிலோ வெங்காயம் பிரத்யேகமான, சுற்றுச்சூழலுக்கு நட்பான நின்ஜா கார்ட் பையில் பேக் செய்யப்பட்டு, நன்றி அட்டையுடன் வாடிக்கையாளர்களுக்கு அனுப்பி வைக்கப்பட்டன. இந்த செயல்பாட்டில் முக்கிய அங்கம் என்ன என்றால் எங்களுடன் இணைந்திருந்த கிரானா அதாவது மளிகை கடைகளுக்கு, நாங்கள் பேக் செய்யப்பட்ட வெங்காயத்தை அனுப்பி வைத்தது தான். எங்கள் வர்த்தக முறையில் இந்த மளிகை கடைகள் முக்கிய பங்கு வகிக்கின்றன. இதே பிரிவில் உள்ள மற்ற நிறுவனங்களிடம் இருந்து எங்கள் முறை வேறுபட்டது. நாங்கள் மளிகை கடைகளுடன் நெருக்கமாக செயல்பட்டு அவர்கள் தரம் மற்றும் இருப்பை மேம்படுத்துவதில் உதவுகிறோம். அவர்கள் தங்கள் வணிகத்தை இணையத்திற்கு கொண்டு வர கைகொடுக்கிறோம்.